
În temeiul prevederilor art. 136, alin. (8), lit. b) din OUG nr. 57/2019 privind Codul Administrativ, cu modificările și completările ulterioare,  

Direcția Economică prin Serviciul buget - Compartiment Finanțare și Administrare Unități de Învățământ formulează următorul:
RAPORT DE SPECIALITATE

la proiectul de hotărâre privind desemnarea reprezentanților Consiliului Local al Municipiului Satu Mare în cadrul comisiei de evaluare a probei de interviu din cadrul concursului pentru ocuparea funcţiilor de director/director adjunct din unitățile de învățământ preuniversitar de stat din Municipiul Satu Mare

Ținând cont de prevederile art. 4, pct. (4),  lit. b),  subpunctul ii) din anexa la Ordinul Ministrului Educaţiei și Cercetării nr. 4.155/2026 reprezentând metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat potrivit cărora: ”…(4) Pentru fiecare unitate de învățământ pentru care se organizează concurs, se constituie, prin decizie a inspectoratului școlar general, comisia de evaluare a probei de interviu, având următoarea componență: ……

ii) un reprezentant al consiliului local şi un membru supleant,……. nominalizați prin hotărâre a consiliului local, ……………...

În cazul în care, consiliul local,…………nu adoptă hotărârea de nominalizare a membrilor comisiei în termenul prevăzut de calendarul desfășurării sesiunii de concurs, nominalizările se vor realiza prin dispoziție a primarului………”

De asemenea articolul 5 din aceeași metodologie precizează faptul că “În cazul în care, până la data constituirii comisiilor pentru proba de interviu, instituțiile responsabile nu își desemnează reprezentantul/reprezentanții, inspectoratul școlar general desemnează în locul acestora un inspector școlar/metodist al inspectoratului școlar. Aceeași procedură se aplică și în cazul neprezentării la proba de interviu a oricărui membru/supleant”  

Având în vedere adresa Inspectoratului Şcolar Judeţean Satu Mare, nr. 6043/07.09.2026, înregistrată la Primăria municipiului Satu Mare sub nr. 51.816 din 08 septembrie 2026 prin care solicită desemnarea unui reprezentant și a unui supleant  al Consiliului Local Satu Mare în comisia de evaluare a probei de interviu din cadrul concursului pentru ocuparea funcţiilor de director şi director adjunct din unităţile de învăţământ preuniversitar de stat menționate în tabelul parte integrantă a adresei menționate mai sus, 

În acord cu rețeaua școlară aprobată la nivelul Municipiului Satu Mare prin Hotărârea Consiliului Local Satu Mare nr. 346/22.12.2025, modificată prin HCL 205/28.08.2026, respectiv HCL nr.232 din 11.09.2026 și actualizată prin hotărârea consiliului local.
Luând în considerarea prevederile art. 129, alin. (7), lit. a)  din O.U.G 57/2019 privind Codul administrativ, cu modificările și completările ulterioare potrivit cărora consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind educația,
 Proiectul de hotărâre privind desemnarea reprezentanților Consiliului Local al Municipiului Satu Mare în cadrul comisiei de evaluare a probei de interviu din cadrul concursului pentru ocuparea funcţiilor de director/director adjunct din unitățile de învățământ preuniversitar de stat din Municipiul Satu Mare se înaintează Consiliului Local al Municipiului Satu Mare cu propunere de aprobare.

